'মোৰ লাইফটো শেষ কৰি দিলা'- কিয় বিদ্যুতে বাছি ল'লে এই চৰম পন্থা? -\nHomeআঞ্চলিক'মোৰ লাইফটো শেষ কৰি দিলা'- কিয় বিদ্যুতে বাছি ল'লে এই চৰম পন্থা?\n'মোৰ লাইফটো শেষ কৰি দিলা'- কিয় বিদ্যুতে বাছি ল'লে এই চৰম পন্থা?\nগুৱাহাটী : মহানগৰীত সংঘটিত হৈছে এক কৰুণ ঘটনাৰ। উপায়ন্তৰ হৈ আত্মহত্যাৰ দৰে চৰম পন্থা বাছি ল'লে এজন কৰ্মচাৰীয়ে। নিজ প্ৰতিষ্ঠানতেই চীপ লোৱা অৱস্থাত উদ্ধাৰ হয় কৰ্মচাৰীগৰাকীৰ মৃতদেহ। গুৱাহাটীৰ 'পল্লৱী মটৰ্ছ'ত সংঘটিত হৈছে এই আত্মহত্যাৰ ঘটনা। চীপ লোৱা অৱস্থাত উদ্ধাৰ হয় কৰ্মচাৰীৰ মৃতদেহ। ছুইচাইট নোটত উল্লেখ কৰে এমভিআই প্ৰাৰ্থন বৰাৰ নাম।\nউল্লেখ্য যে, পল্লৱী মটৰ্ছৰ চেলছ বিভাগৰ টিম লিডাৰ আছিল বিদ্যুৎ বিকাশ বৰা। ব্যৱসায়ীক প্ৰতিষ্ঠানখনৰে বাথৰূমত চীপ লোৱা অৱস্থাত মৃতদেহ উদ্ধাৰ হয় বিদ্যুতৰ। লগে লগে হুৱা-দুৱা লাগে ব্যৱসায়ীক প্ৰতিষ্ঠানখনত। প্ৰতিষ্ঠানখনৰে এজন কৰ্মচাৰীয়ে প্ৰত্যক্ষ কৰে বিদ্যুতৰ মৃতদেহ। লগে লগে ঘটনাস্থলীত উপস্থিত হয় ভঙাগড় আৰক্ষীৰ এটা দল। প্ৰায় দুবছৰৰ পূৰ্বে বিবাহপাশত আবদ্ধ হোৱা বিদ্যুতৰ পত্নীয়েও বুজি নাপালে কিয় বিদ্যুতে বাছি ল'লে এই পন্থা?\nইপিনে বিদ্যুতৰ পকেটত উদ্ধাৰ হয় ছুইচাইট নোট। ছুইচাইট নোটতত এমভিআই প্ৰাৰ্থন বৰাৰ নাম উল্লেখ আছে। নোটখনত লিখা আছিল, 'প্ৰাৰ্থন বৰা দা, মোৰ লাইফটো শেষ কৰি দিলা। মই টাইমত ২২ লাখ টকা আপোনাক ৰিটাৰ্ন কৰি দিছিলো। আধা কেছ আৰু আধা চেকত। ২ মাহৰ ইন্টাৰেষ্ট দিব নোৱাৰা বাবে কিয় এনেকুৱা কৰিলা? মা, দেউতা ছোৱালী, পপী, নিলা বা, জমুনা বা I'm Sorry ।' দুমাহৰ সূত নিদিয়া বাবে কি কৰিছিল এমভিআই প্ৰাৰ্থন বৰাই? ছুচাইট নোটত কি ক'ব বিছাৰিছিল বিদ্যুতে? হয়তো প্ৰাৰ্থন বৰাক আৰক্ষীয়ে জেৰা কৰিলেই পোহৰলৈ আহিব বিদ্যুতৰ আত্মহত্যাৰ আঁৰৰ ৰহস্য।\nPrevious articleআদৰণীয় পদক্ষেপ! মঙলদৈ মহকুমা ছাত্ৰ সন্থাৰ উদ্যোগত বিনামূলীয়া প্ৰশিক্ষণ শিবিৰ\nNext articleপত্নীৰ এটেকত উফৰিল স্বামীৰ দাঁত! কি অপৰাধ কৰিছিল স্বামীয়ে?
